Sakpas-Sake: E-handel, ’n haas en ’n vol dagboek | Netwerk24
Sakpas-Sake: E-handel, ’n haas en ’n vol dagboek
Deur Elvira Wood 20 Mei 2019 07:24
’n Argieffoto waarin die fotograaf Lucas Jackson weerkaats word in die beeldhouwerk Rabbit tydens ’n media-voorskou van die opening van ’n Jeff Koons-uitstalling in New York in Junie 2014. Foto: Reuters
Hoeveel sal jy vir ’n kunswerk betaal? En boonop een wat deur ’n kunstenaar wat nog leef gemaak is?
Iewers was ’n versamelaar bereid om miljoene dollars vir ’n unieke kunswerk te betaal.
1. Eskom se R7,7 mjd. einde April ‘te min’
Eskom gaan binne twee weke weer vir geld moet soebat, glo die bedryfskenner Ted Blom oor die staatsonderneming se finansiële situasie.
Die kragmaatskappy het Vrydag in ’n verklaring op die JSE se nuusdiens aangedui sy likiditeitsposisie (hoeveel kontant en bronne soos kontant hy oorgehad het) was einde April R7,7 miljard.
2. Huiswerkers ‘kan nie van dié lae loon leef’
Dis een van die onthutsende feite wat na vore kom in ’n opname deur SweepSouth, die aanlyn platform waarop jy ’n huiswerker kan huur.
3. Afrika se e-handel is ’n suksesverhaal
Jumia, Afrika se e-handelplatform wat in 14 Afrika-lande sake doen en onlangs in New York genoteer het, se inkomste het in 2018 met 39% opgeskiet teenoor ’n jaar tevore. Die waarde van sy bestellings was 68% hoër op ’n jaargrondslag.
Hoewel die maatskappy nog nie ’n wins toon nie en kenners waarsku oor verskeie uitdagings, is hulle dit ook eens dat die platform se groeipotensiaal rooskleurig is.
4. Gesoek: Werk vir 9,9 miljoen mense
As Suid-Afrika daarin kan slaag om ook buitelandse klein- en middelslagondernemings (KMO’s) as beleggers hierheen te lok, kan baie meer werk geskep word. Dit is die mening van kenners die afgelope week op ’n paneelbespreking oor Suid-Afrika se vooruitsig as regstreekse buitelandse beleggingsbestemming en die invloed daarvan op indiensneming.
5. $91 miljoen vir staalhasie
’n Kunswerk van die Amerikaanse kunstenaar Jeff Koons – bekend om sy popkultuurskeppings – het die afgelope week dié rekordprys op ’n veiling van die afslaer Christie’s in New York behaal.
Dié prys (R1,3 miljard) vir die vlekvryestaalbeeld Rabbit is die meeste wat nog vir die werk van ’n lewende kunstenaar betaal is.
Die kommissie van ondersoek na gebeure by die Openbare Beleggingskorporasie hervat sy sittings in Pretoria. Dit sal van Maandag tot Donderdag duur.
Die versekeraar Liberty maak Maandag statistieke bekend oor eise wat hy in 2018 ontvang het.
Statistieke Suid-Afrika maak Maandag die jongste statistieke oor toerismeverblyf en Woensdag oor inflasie bekend.
Die Mineraleraad van Suid-Afrika hou Donderdag sy jaarvergadering in Johannesburg. Gwede Mantashe, minister van minerale bronne, woon dit by.
Die Reserwebank maak Donderdag sy besluit oor die rentekoers bekend.
Die kredietgradeerder Standard & Poor’s maak na verwagting laat Vrydagaand sy besluit oor Suid-Afrika se kredietgradering bekend.
Verskeie maatskappye reik resultate uit:
Maandag: Pioneer (halfjaar)
Dinsdag: Tiger Brands (halfjaar), Rhodes Food Group (halfjaar) en Lewis (jaar)
Donderdag: Mediclinic (jaar)
Meer oor: Jumia | Eskom | Huiswerkers | E-Handel | Haas